钦定古今图书集成/明伦汇编/氏族典/第445卷 > 《廖用贤尚友录》 > 柳仲礼
## 钦定古今图书集成/明伦汇编/氏族典/第445卷 > 《廖用贤尚友录》 > 柳仲礼

按《南史柳元景传》：“津子仲礼，勇力兼人，少有胆气，身
长八尺，眉目疏朗。初，简文帝为雍州刺史，津为长史。
及简文入居储宫，津亦得侍从，仲礼留在襄阳，马仗
军人悉付之，抚循故旧，甚得众和。起家著作佐郎，稍
迁电威将军，阳泉县侯。武帝思见其面，使画工图之。
初，侯景潜图反噬，仲礼先知之，屡启求以精兵三万”
讨景，朝廷不许。及景济江，朝野便望其至。仲礼率雍、
司精卒赴援，诸蕃推为总督。景素闻其名，甚惮之。台
城陷，开营降贼。